Leynd ríkir um fjármögnun Frjálsrar fjölmiðlunar . „ Það eru alltaf einhverjir sem fjármagna hlutina , bankar og svoleiðis , “ segir Sigurður G. Guðjónsson , lögmaður og fjárfestir , aðspurður um hverjir standi á bak við hundruð milljóna króna fjárfestingu í fjölmiðlum Pressunnar fyrr í mánuðinum . Eins og er stendur Sigurður G. einn á bakvið fjárfestinguna sem fór fram í gegnum fyrirtækið Frjálsa fjölmiðlun ehf . Fjárfestingin er upp á um 600 milljónir króna og er afar ólíklegt að Sigurður leggi í slíka fjárfestingu einn síns liðs og þess vegna leitaði Stundin til hans eftir svörum um það , enda margar kenningar á lofti um hverjir eru á bak við fjárfestinguna . Ný stjórn hefur verið valin í Frjálsri fjölmiðlun ehf. , samkvæmt þinglýstum gögnum , og leiðir Sigurður G. félagið sem stjórnarmaður og er lögmaðurinn Björgvin Þorsteinsson varamaður . Prókúruhafi er Karl Garðarsson . Fyrirtækið hét áður Eignarhaldsfélagið Mosi ehf . Fyrirtækið er eitt stærsta fjölmiðlafyrirtæki landsins og eru DV , DV.is , Eyjan og Pressan meðal fjölmiðla í eigu ...